Fekete Lovag
A Fekete Lovag a Monty Python brit humoristacsoport által kitalált karakter a Gyalog galopp című filmben. A lovagot John Cleese, illetve egy féllábú kovács játszotta.

A párviadal 
A lovag a film első harmadában tűnik fel, amikor kézitusában legyőzi a Terry Gilliam által alakított Zöld Lovagot. Artúr király, aki szemtanúja volt a csatának, felajánlja a lovagnak, hogy csatlakozzon hozzá. A lovag nem válaszol, így Artúr úgy dönt, továbbmegy. A Fekete Lovag közli vele, hogy az általa őrzött aprócska hídon nem mehet át. „Ha addig élek is, a hídon átmegyek”, mondja Artúr, amit a lovag így fogad: „Márpedig csak addig élsz!”.

A király és a lovag összecsap. A tusakodásban a király először a lovag bal kezét vágja le, de az, karcolásnak nevezve sérülést, folytatja a harcot. Ezután Artúr levágja a lovag másik kezét, de az nem törődik a sebbel, és rugdosni kezdi a királyt, majd gyávának nevezi őt. Artúr lecsapja ellenfele jobb lábát is, majd mivel az nem adja fel a küzdelmet, a balt is. A torzó ekkor azt mondja a királynak: „Jó, kiegyezek veled döntetlenben.” Amikor a király nem válaszol neki, és szolgájával elmegy, a Fekete Lovag dühösen kiabál, gyávának nevezi, és azzal fenyegeti, hogy mindkét lábát tőből leharapja.

A Fekete Lovag karakterét egy történet inspirálta, amelyet John Cleese hallott két római birkózóról iskolás korában. A két birkózó annyira kifáradt a mérkőzés végére, hogy már csak támaszkodni tudtak egymásnak. Amikor az egyik már nem bírta tovább, és feladta a küzdelmet, kiderült, ellenfele addigra már meghalt, így posztumusz győzedelmeskedett.

Cleese egy DVD-kommentárban elmondta, hogy a jelenet szívtelenségét és szadizmusát azzal enyhítették, hogy a Fekete Lovag nem érez fájdalmat szörnyű sérülései ellenére. Ezt a célt szolgálta az is, hogy Artúr számos alkalommal dicséri a lovag kitartását és rettenthetetlen bátorságát, illetve a szarkazmus, amikor a király a kezek nélkül rárontó, fenyegetőző lovagtól megkérdezi, hogyan akar végezni vele: „Bele akarsz a véredbe fojtani?” 

Érdekesség, hogy a Fekete Lovagot lába elvesztéséig John Cleese alakította, majd helyét átvette egy Richard Burton nevű, a forgatás közelében lakó kovács, aki valóban féllábú volt. A cserére azért volt szükség, mert Cleese nem tudott jól egyensúlyozni egy lábon. A színész akkor bújt ismét a lovag páncéljába, amikor a vitézből már csak torzó maradt.

Fordítás

Filmen 
 Artúr és a Fekete Lovag csatája angolul
 Artúr és a Fekete Lovag csatája magyarul

Jegyzetek 

Gyalog galopp-szereplők
A Fekete Lovag a Monty Python brit humoristacsoport által kitalált karakter a Gyalog galopp című filmben . A lovagot John Cleese , illetve egy féllábú kovács játszotta . A párviadal A lovag a film első harmadában tűnik fel , amikor kézitusában legyőzi a Terry Gilliam által alakított Zöld Lovagot . Artúr király , aki szemtanúja volt a csatának , felajánlja a lovagnak , hogy csatlakozzon hozzá . A lovag nem válaszol , így Artúr úgy dönt , továbbmegy . A Fekete Lovag közli vele , hogy az általa őrzött aprócska hídon nem mehet át . „ Ha addig élek is , a hídon átmegyek” , mondja Artúr , amit a lovag így fogad : „ Márpedig csak addig élsz! ” . A király és a lovag összecsap . A tusakodásban a király először a lovag bal kezét vágja le , de az , karcolásnak nevezve sérülést , folytatja a harcot . Ezután Artúr levágja a lovag másik kezét , de az nem törődik a sebbel , és rugdosni kezdi a királyt , majd gyávának nevezi őt . Artúr lecsapja ellenfele jobb lábát is , majd mivel az nem adja fel a küzdelmet , a balt is . A torzó ekkor azt mondja a királynak : „ Jó , kiegyezek veled döntetlenben.” Amikor a király nem válaszol neki , és szolgájával elmegy , a Fekete Lovag dühösen kiabál , gyávának nevezi , és azzal fenyegeti , hogy mindkét lábát tőből leharapja . A Fekete Lovag karakterét egy történet inspirálta , amelyet John Cleese hallott két római birkózóról iskolás korában . A két birkózó annyira kifáradt a mérkőzés végére , hogy már csak támaszkodni tudtak egymásnak . Amikor az egyik már nem bírta tovább , és feladta a küzdelmet , kiderült , ellenfele addigra már meghalt , így posztumusz győzedelmeskedett . Cleese egy DVD-kommentárban elmondta , hogy a jelenet szívtelenségét és szadizmusát azzal enyhítették , hogy a Fekete Lovag nem érez fájdalmat szörnyű sérülései ellenére . Ezt a célt szolgálta az is , hogy Artúr számos alkalommal dicséri a lovag kitartását és rettenthetetlen bátorságát , illetve a szarkazmus , amikor a király a kezek nélkül rárontó , fenyegetőző lovagtól megkérdezi , hogyan akar végezni vele : „ Bele akarsz a véredbe fojtani ? ” Érdekesség , hogy a Fekete Lovagot lába elvesztéséig John Cleese alakította , majd helyét átvette egy Richard Burton nevű , a forgatás közelében lakó kovács , aki valóban féllábú volt . A cserére azért volt szükség , mert Cleese nem tudott jól egyensúlyozni egy lábon . A színész akkor bújt ismét a lovag páncéljába , amikor a vitézből már csak torzó maradt . Fordítás Filmen Artúr és a Fekete Lovag csatája angolul Artúr és a Fekete Lovag csatája magyarul Jegyzetek Gyalog galopp-szereplők